Αλληλογραφία: τι γίνεται με 2 δίσκους και ΝΤ;
Description: This is issue 15 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #15
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
Επόμενο Προηγούμενο Περιεχόμενα ### 28. τι γίνεται με 2 δίσκους και ΝΤ; Από : Δημήτρης Στραντζιας Απάντηση : Ευριπίδης Παπακώστας Αγαπητοί φίλοι, Είμαι παλιός φίλος των υπολογιστών, και προγραμματίζω σε C++ σε περιβάλλον ms Windows.Πρώτη φορά σκέφθηκα για το Linux πριν από δύο χρόνια περίπου όταν ξεκίνησα να γίνω ISP . Απογοητεύθηκα. Δεν μπόρεσα να κάνω εγκατάσταση. Τώρα εγκατέλειψα, έκλεισα τον κόμβο που είχα και βρήκα περισσότερο ελεύθερο χρόνο, ώστε να ασχοληθώ πάλι με προγραμματισμό. Ευκαιρία. Ένας φίλος και συνεργάτης, άκουσε για το Linux και σκέφθηκε ότι πιθανώς να χρειαστεί να μεταφέρει το software που έφτιαξε και πουλάει σε πλατφόρμα ms windows - σχεδιαστικό πακέτο γραμμένο εξ ολοκλήρου σε C++ - σε περιβάλλον Unix - Linux. Πριν από 20-25 μέρες, ένας φίλος με έδωσε το βιβλίο "Βίβλος του Linux" έκδοση 95 ή 96.Πρώτη φορά άρχισα να ασχολούμαι με Unix clone. Πήρα το Redhat 5.1, το εγκατέστησα σε ένα σκληρό δίσκο όπου είχα και τα windows NT v.4.00, έκανα ότι μου έλεγε το manual και από τις επιλογές του boot.ini των ΝΤ, διάλεγα ΝΤ ή Linux. Πήρα κατόπιν το SuSe 6.00 και φαίνεται ή ότι οι οδηγίες δεν ήταν κατάλληλα γραμμένες ή έκανα κάποιο λάθος. Αποτέλεσμα. Μπερδεμένα πράγματα. Το νέο kernel (2.0.36) δεν έκανε καλό compilation και ένα σωρό μηνύματα λάθους στην εκκίνηση του lilo? ls-loader?. Σβήνω τα partition, προσπαθώ να κάνω νέα με το SuSe δεν καταφέρνω να κάνω swap partition. Πάλι από την αρχή με το Redhat, κάνω partition το εγκαθιστώ, και αρχίζω με το SuSe ( αυθεντική έκδοση από Παπασωτηρίου) με επιλογή install from scratch. Τώρα βλέπει το swap,κάνει ότι κάνει και τέλος με ρωτάει. Θέλεις LILO? θέλω του λέω. -Master Boot Manager or boot record in your partition? -Boot record του λέω. Πάω μετά να ξεκινήσω το μηχανάκι, και αρχίζει να φορτώνει LILO. Μπουτάρω με dos δισκέτα, βλέπω στο C:\ και βλέπω φορτωμένα αρχεία του linux και πουθενά το boot.ini των ΝΤ. Λέω λάθος, πάω να φορτώσω τα ΝΤ σε ένα σημείο κάνει επανεκκίνηση το μηχανάκι και μπροστά μου πάλι LILO.. Κάνω fdisk, format πάλι lilo. - εκ των υστέρων έμαθα ότι χρειάζεται fdisk/MBR αλλά πολύ αργότερα. Αλλάζω σειρά τους δίσκους κάνω τον master - slave και τουναπάλιν και εγκαθιστώ στον master τα ΝΤ και σε partition του slave το SuSe v.6.00. Τώρα πλέον όλα λειτουργούν κανονικά, με μια μικρή λεπτομέρεια. Μπουτάρω στο linux από δισκέτα. Το #dd if=/dev/hdan of=/bootsect.lnx bs=512 count=1 και η πρόσθεση του Bootsect.lnx στον boot δίσκο και η ανάλογη εγγραφή στο boot.ini των ΝΤ, έχουν αποτέλεσμα μόνο αν τα δυο λειτουργικά τρέχουν στον ίδιο σκληρό. Δεν ξέρω τι να κάνω τώρα. Αυτά για πρώτη φορά και ένα μεγάλο συγνώμη για τον χρόνο που σας απασχολώ. Ευχαριστώ Στράντζιας Δημήτρης Για NT, Win, DOS, Linux κλπ στον ίδιο δίσκο να πας στο http://www.hellug.gr/gr/howto/howto/pub/html/index-4.html κάτι ίσως να βρεις εκεί που να σε βοηθήσει... Επόμενο Προηγούμενο Περιεχόμενα